Jeg havde fået en seddel i min postkasse om at postdanmark via "modtagerflex" havde leveret en pakke på min terasse. Sedlen havde ikke information om hverken afsender, dato eller postbud.

Pakken var bare ikke på min terasse, eller nogen andre steder.

Endvidere har jeg ikke tilmeldt mig "modtagerflex" - netop fordi jeg ikke vil have, at pakker bliver leveret usikre steder. Postdanmark har altså leveret pakken et sted, hvor de ikke må. 

Jeg ringede til Postdanmark for at høre, hvad man skal gøre. Pakken er sendt som b-post og har altså ikke track and trace. Postdanmark lovede at undersøge om pakken kunne være på posthuset og vende tilbage senest dagen efter. Der gik tre dage og Postdanmark havde stadig ikke vendt tilbage, hvorfor jeg selv ringede til dem. De begrundede deres manglende tilbagevenden med at, de ikke kunne komme videre uden track and trace. Det kunne de så godt have ringet og fortalt.

De oplyste, så at jeg skulle tage fat på afsender og få et track and trace. Men b-post har ikke track and trace, og da der derfor ikke er et pakkenummer, vil Postdanmark ikke gøre andet end et at skrive til "distributionen". Det kan naturligvis være svært at finde en pakke uden pakkenummer. Jeg anførte dog endnu en gang, at Postdanmark måtte anderkender, at pakken var blevet leveret et sted, som Postdanmark ikke har tilladelse til, da jeg ikke har tilmeldt mig modtagerflex, og foreslog at de så måtte refundere de 1.154 kr. som varene kostede.

Servicemedarbejderen talte derefter med en kollega og vendte tilbage og oplyste at "pakken var afleveret som flexlevering" og at Postdanmark derfor ikke havde noget ansvar. Men at det derimod var afsender, som havde valgt flexlevering og havde ansvaret for manglende levering.
 
Jeg spurgte, hvordan Postdanmark kunne fastslå, at pakken var leveret med flexlevering, når de ikke havde et pakkenummer. Svaret var "det siger min kollega" samt endnu et "det er ikke vores ansvar". Jeg anfægter dette, da der tydeligt på sedlen fra Postdanmark er afmærket, at pakken er leveret som "modtagerflex på det aftalte sted". Servicemedarbejderen sagde, at det var en fejl, men kunne ikke oplyse på hvilket grundlag, Postdanmark kunne fastslå, at det var en fejl - bortset fra "det siger min kollega". 

Jeg tog fat på afsender igen (en butik, jeg i øvrigt har bestilt fra flere gange og også fysisk har købt i) som oplyste, at de ikke havde benyttet flexlevering. Heldvigvis oplyste afsender, at de ikke længere sender med Postdanmark, da de får (for) mange henvendelser, hvor folk klager over dårlig levering.

Med Postdanmarks ubegrundede årsager for at undgå at tage ansvar, er man som modtager prisgivet. Postdanmark kan til enhver tid bare påstå, at en levering er "flexlevering" og dermed ikke deres ansvar. Det endda selvom Postdanmark tydeligt har markeret "modtagerflex" og dermed har lagt forsendelsen et sted, de ikke har tilladelse til, når man ikke har tilmeldt sig modtagerflex.

Og så er der alle de gange, hvor de har lagt pakker på postkassen, presset vinylplader samme og bøjet dem for at få dem ned i postkassen i stedet for at køre pakken til pakkeboksen eller posthuset. Eller alle de gange, hvor man har været hjemme hele dagen for at modtage en pakke, men alligevel finder en seddel i postkassen om at Postdanmark har forsøgt at levere en pakke, men at man ikke havde været hjemme...  

Jeg er så træt af Postdanmark.